ananddey/assamese-wiki-corpus huggingface dataset:
কৃষ্ণা সোব্‌তি

কৃষ্ণা সোব্‌তি (; ১৮ ফেব্ৰুৱাৰী, ১৯২৫ – ২৫ জানুৱাৰী, ২০১৯) হ'ল এগৰাকী ভাৰতীয় হিন্দী ভাষাৰ সাহিত্যিক তথা প্ৰবন্ধকাৰ।

সোব্‌তিক তেওঁৰ ১৯৬৬ চনৰ উপন্যাস 'মিত্ৰৌ মৰজানি'ৰ বাবে জনা যায়, য'ত বিবাহিত মহিলাৰ যৌনতাক সাহসিকতাৰে চিত্ৰন কৰা হৈছে। সোব্‌তি ১৯৮১ চনৰ 'শিৰোমণি বঁটা', ১৯৮২ চনৰ 'হিন্দী অকাডেমি বঁটা', দিল্লীৰ হিন্দী অকাডেমিৰ 'চলাকা বঁটা'ৰ উপৰিও জীৱনজোৰা সাহিত্য সাধনাৰ বাবে ১৯৯৯ চনত 'কথা চূড়ামণি' বঁটা পোৱা প্ৰথমগৰাকী সাহিত্যিক। ২০০৮ চনত তেওঁৰ উপন্যাস 'সময় সৰগম', 'কে কে বিৰলা ফাউণ্ডেচন'ৰ দ্বাৰা স্থাপিত 'ব্যাস সম্মান'ৰ বাবে নিৰ্বাচিত হয়।

হিন্দী সাহিত্যৰ প্ৰখ্যাত লেখকসকলৰ এগৰাকী, কৃষ্ণা সোব্‌তিৰ জন্ম ১৯২৫ চনৰ ১৮ ফেব্ৰুৱাৰী তাৰিখে পঞ্জাবৰ গুজৰাট নগৰত হয়, যি এতিয়া পাকিস্তানৰ অন্তৰ্গত।তেওঁ 'হছমত' ছদ্মনামেৰে লিখা মেলা কৰিছিল আৰু 'হম হছমত' নামেৰে লেখক আৰু বন্ধুবৰ্গৰ এটি প্ৰবন্ধ সংকলন প্ৰকাশ কৰিছিল। তেওঁৰ অন্যান্য উপন্যাসবোৰ হ'ল- 'ডৰ চে বিচ্চুৰি', 'সূৰজমুখী অন্ধেৰে কে', 'য়াৰৌ কে য়াৰ', 'জিন্দেগীনামা' আদি। সোব্‌তিৰ জনপ্ৰিয় গল্প-সংকলনসমূহ হ'ল- 'নাছিফা', 'চিক্কা বদল গয়া', 'বাদলৌ কে ঘেৰে' আদি।

২০১৫ চনত তেওঁৰ উপন্যাস 'দিল-অ'-ডেনিচ'ক 'দ্য হাৰ্ট হেজ ইটচ্‌ ৰিজন' নাম দি 'কথা বুকচ্‌'ৰ ৰীমা আনন্দ আৰু মিনাক্ষী স্বামীয়ে ইংৰাজীলৈ অনুবাদ কৰে। কিতাপখনে ভাৰতীয় ভাষাৰ কল্পকাহিনী অনুবাদ বিভাগত 'ক্ৰছবৰ্ড বঁটা' লাভ কৰিছিল।তেওঁৰ গ্ৰন্থৰাজি কেইবাটাও ভাৰতীয় ভাষাৰ লগতে চুইডিছ, ৰাছিয়ান আৰু ইংৰাজী আদি কেইবাটাও বিদেশী ভাষালৈ অনূদিত হৈছে।

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:হিন্দী ভাষাৰ সাহিত্য অকাডেমি বঁটা বিজয়ী
শ্ৰেণী:সাহিত্য অকাডেমিৰ ফেলোশ্বিপ প্ৰাপক
শ্ৰেণী:জ্ঞানপীঠ বঁটা বিজয়ী
ইধিকা পাল

ইধিকা পাল (; জন্ম: ২ জুলাই ১৯৯৮) এগৰাকী ভাৰতীয় অভিনেত্ৰী। তেওঁ মূলতঃ বঙালী ভাষাৰ ধাৰাবাহিক আৰু চলচ্চিত্ৰসমূহত অভিনয় কৰে। তেওঁ বেছিভাগেই টলিউড আৰু ঢালিউড চলচ্চিত্ৰ উদ্যোগত কাম কৰে। ২০২৪ চনত, তেওঁ একশ্যন নাট্যধৰ্মী ছবি খাদানত অভিনয়েৰে খ্যাতি লাভ কৰিছিল। ছবিখনত তেওঁ অভিনেতা দেবৰ বিপৰীতে নায়িকাৰ চৰিত্ৰত অভিনয় কৰিছিল।

শিক্ষা

পালে কলকাতাৰ পাটুলিৰ কে.কে. দাস মহাবিদ্যালয়ৰ পৰা স্নাতক ডিগ্ৰী লাভ কৰিছিল।

কৰ্মজীৱন

২০২৩ চনত, হিমেল আশ্ৰাফ পৰিচালিত প্ৰিয়তমা নামৰ ছবিত অভিনয়েৰে ইধিকা পালে ৰূপালী পৰ্দাত আত্মপ্ৰকাশ কৰিছিল। ২০২৪ চনত, অভিনেতা দেবৰ বিপৰীতে খাদানত অভিনয়েৰে টলিউডতো অভিষেক ঘটায়। এটা সাক্ষাৎকাৰত তেওঁ উল্লেখ কৰে যে তেওঁ সৰুৰে পৰা দেবৰ ডাঙৰ অনুৰাগী আছিল আৰু তেওঁৰ সৈতে কাম কৰাৰ সৌভাগ্য হ’ব বুলি কেতিয়াও ভবা নাছিল। তেওঁ এই চলচ্চিত্ৰখনৰ বাবে ব্যাপকভাৱে স্বীকৃতি লাভ কৰাৰ লগতে ছবিখনত তেওঁৰ প্ৰাণৱন্ত অভিনয়ো প্ৰশংসিত হৈছিল।

চলচ্চিত্ৰপুঞ্জী

+ চলচ্চিত্ৰৰ ক্ৰেডিটসমূহৰ তালিকা
বৰ্ষ
শিৰোনাম
ভূমিকা
টোকা
তথ্যসূত্ৰ
২০২৩
প্ৰিয়তমা
ইতি
প্ৰথম চলচ্চিত্ৰ; বাংলাদেশী চলচ্চিত্ৰ

২০২৪
খাদান
লতিকা
টলিউডত আত্মপ্ৰকাশ

২০২৫

পোষ্ট প্ৰডাকচন

চিত্ৰগ্ৰহণ; বাংলাদেশী চলচ্চিত্ৰ

ঘোষিত

দূৰদৰ্শন

+ টেলিভিছনৰ ক্ৰেডিটসমূহৰ তালিকা
বৰ্ষ
ধাৰাবাহিক
চৰিত্ৰ
নেটৱৰ্ক
টোকা
তথ্যসূত্ৰ
২০১৯
আৰব্য ৰজনী
ৰাজকুমাৰী ৰাণী
কালাৰ্স বাংলা
এপিচʼডিক ভূমিকা

২০১৯–২০২০
কপালকুণ্ডলা
পদ্মাৱতী
ষ্টাৰ জলছা
নেতিবাচক চৰিত্ৰ

২০১৯–২০২১
বেদেৰ মেয়ে জ্যোৎস্না
লক্ষ্মী
ছান বাংলা
পাৰ্শ্ব চৰিত্ৰ

২০২১
ৰিমলি
ৰিমলি
জি বাংলা
মুখ্য চৰিত্ৰ

২০২২
পিলু
ৰঞ্জিনী বসু মল্লিক "ৰঞ্জা"
নেতিবাচক চৰিত্ৰ

মহালয়া

নানাৰূপে মহামায়া - দেৱী চামুণ্ডা (জি বাংলা মহালয়া ২০২১)
সিংহবাহিনী ত্ৰিনয়নী - দেৱী চণ্ডিকা (জি বাংলা মহালয়া ২০২২)

বঁটা

বৰ্ষ বঁটা শিতান চৰিত্ৰ চলচ্চিত্ৰ/টিভি অনুষ্ঠান
২০২৩
জি বাংলা সোণাৰ সংসাৰ বঁটা ২০২৩
প্ৰিয় নবৌ
ৰঞ্জা
পিলু
২০২৫
আনন্দলোক বঁটা
শ্ৰেষ্ঠ নৱাগতা নাৰী
লতিকা
খাদান

তথ্য উৎস

বাহ্যিক সংযোগ

শ্ৰেণী:জীৱিত ব্যক্তি
শ্ৰেণী:বঙালী ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
পিৰাহা ভাষা

পিৰাহা বা মুৰা-পিৰাহা ভাষা হ'ল ব্ৰাজিলৰ আমাজনাৰ পিৰাহা জনগোষ্ঠীৰ থলুৱা ভাষা। পিৰাহাসকলে আমাজন নদীৰ উপনৈ মাইচি নদীৰ কাষত বাস কৰে। পিৰাহা হৈছে মুৰা ভাষাৰ একমাত্ৰ জীয়াই থকা উপভাষা। মুৰা জনগোষ্ঠীৰ বেছিভাগ গোট পৰ্তুগীজলৈ স্থানান্তৰিত হোৱাৰ কাৰণে যোৱা কেইটামান শতিকাত মুৰা ভাষাৰ বাকী উপভাষা সমূহৰ মৃত্যু হৈছে। পিৰাহা ভাষা কোৱা মানুহৰ সংখ্যা ২৫০ৰ পৰা ৩৮০জনৰ ভিতৰত হ'ব বুলি অনুমান কৰা হৈছে। অৱশ্যে এই ভাষাৰ বিলুপ্তিৰ তাৎক্ষণিক বিপদ নাই। কাৰণ ইয়াৰ ব্যৱহাৰ প্ৰবল আৰু পিৰাহা সম্প্ৰদায় বেছিভাগেই একভাষিক। পিৰাহাসকলৰ সৈতে ১৮ মাহ ধৰি বাস কৰা নৃতত্ত্ববিদ মাৰ্কো এণ্টনিঅ' গনচালভেছে লিখিছে যে "বেছিভাগ পুৰুষে পৰ্তুগীজ ভাষা বুজি পায়, যদিও সকলোৱেই ভাষাটোত নিজকে প্ৰকাশ কৰিবলৈ সক্ষম নহয়। মহিলাসকলৰ পৰ্তুগীজ ভাষাৰ বিষয়ে কম বুজাবুজি থাকে আৰু কেতিয়াও ইয়াক ব্যৱহাৰ নকৰে।"

ধ্বনিবিজ্ঞান

পিৰাহা ভাষা হৈছে ধ্বনিতাত্ত্বিকভাৱে সৰল ভাষাসমূহৰ ভিতৰত অন্যতম, ৰ'ট'কাছ (নিউ গিনি) আৰু লেকছ প্লেইন ভাষা যেনে অবকুইটাইৰ সৈতে তুলনাযোগ্য।

তথ্যসূত্ৰ

শ্ৰেণী:ভাষা
শিশু দিৱস (ভাৰত)

শিশু দিৱস হৈছে শিশুৰ অধিকাৰ, শিক্ষা, কল্যাণৰ বিষয়ে সজাগতা সৃষ্টিৰ উদ্দেশ্যে সমগ্ৰ ভাৰতবৰ্ষত পালন কৰা এক দিৱস। শিশুৰ প্ৰতি বিশেষভাৱে আকৰ্ষিত হোৱা বুলি জনাজাত ভাৰতৰ প্ৰথম প্ৰধানমন্ত্ৰী পণ্ডিত জৱাহৰলাল নেহৰুৰ জন্মদিনত প্ৰতি বছৰে ১৪ নৱেম্বৰৰ দিনটো শিশু দিৱস হিচাপে পালন কৰা হয়। এই দিনটোত সমগ্ৰ ভাৰততে শিশুসকলৰ বাবে বিভিন্ন শিক্ষামূলক আৰু প্ৰেৰণাদায়ক কাৰ্যসূচী অনুষ্ঠিত হয়।

ইতিহাস

১৯৪৮ চনৰ ৫ নৱেম্বৰত "ফুলৰ টোকেন" বিক্ৰীৰ জৰিয়তে ৰাষ্ট্ৰসংঘৰ শিশুৰ আবেদনৰ বাবে ধন সংগ্ৰহৰ বাবে ভাৰতীয় শিশু কল্যাণ পৰিষদৰ (ICCW) পূৰ্বসূৰীয়ে প্ৰথম শিশু দিৱস "ফুল দিৱস" হিচাপে পালন কৰে। ১৯৪৯ চনৰ ৩০ জুলাইত "শিশু দিৱস" ৰেডিঅ', প্ৰবন্ধ, চিনেমা আদিৰ জৰিয়তে বহুলভাৱে উদযাপন আৰু প্ৰচাৰ কৰা হয়।

১৯৫১ চনত ৰাষ্ট্ৰসংঘৰ সমাজ কল্যাণৰ ফেলো ভি এম কুলকাৰ্ণীয়ে ব্ৰিটেইনত কিশোৰ অপৰাধীৰ পুনৰ্বাসনৰ ওপৰত এক অধ্যয়ন চলাই থকাৰ সময়তে উপলব্ধি কৰিছিল যে ভাৰতৰ অসুবিধাগ্ৰস্ত শিশুক চোৱা-চিতা কৰাৰ কোনো ব্যৱস্থা নাই। ইংলেণ্ডত দ্বিতীয় ৰাণী এলিজাবেথৰ জন্মদিনত “চেভ দ্য চাইল্ড ফাণ্ড”ৰ বাবে ধন সংগ্ৰহৰ বাবে পালন কৰা পতাকা দিৱসৰ পৰা অনুপ্ৰাণিত হৈ কুলকাৰ্ণীয়ে পণ্ডিত নেহৰুৰ জন্মদিনটো শিশু কল্যাণৰ বাবে কাম কৰা বেচৰকাৰী সংস্থাসমূহৰ বাবে ধন সংগ্ৰহৰ বাবে পতাকা দিৱস হিচাপে পালন কৰিব পৰা যাব বুলি পৰামৰ্শ দি এক প্ৰতিবেদন দাখিল কৰে ভাৰতত। যেতিয়া নেহৰুৰ সন্মতি বিচৰা হৈছিল, তেতিয়া তেওঁ প্ৰথমে লাজ পাইছিল যদিও তাৰ পিছত অনিচ্ছা সত্ত্বেও সন্মতি প্ৰদান কৰিছিল।

১৯৪৭ চনৰ পৰা সমগ্ৰ ভাৰততে নেহৰুৰ জন্মদিনটো (১৪ নৱেম্বৰ) ৰাজহুৱাভাৱে পালন কৰা হৈছিল যদিও তেওঁক শ্ৰদ্ধাঞ্জলি জনোৱাৰ বাবে ৰাজহুৱা সভা অনুষ্ঠিত কৰা হৈছিল আৰু শিশুসকলৰ বাবে খেল অনুষ্ঠিত কৰা হৈছিল; ১৯৫৪ চনতহে এই দিনটো প্ৰথম বাৰৰ বাবে "শিশু দিৱস" হিচাপে উদযাপন কৰা হয়। দিল্লীৰ নেচনেল ষ্টেডিয়ামত অনুষ্ঠিত হোৱা এই উদযাপনত ৫০,০০০ তকৈ অধিক স্কুলীয়া ছাত্ৰ-ছাত্ৰীয়ে অংশগ্ৰহণ কৰে।

১৯৫৭ চনত ১৪ নৱেম্বৰক ভাৰতত চৰকাৰী বিশেষ আদেশৰ দ্বাৰা আনুষ্ঠানিকভাৱে শিশু দিৱস হিচাপে ঘোষণা কৰা হয়। ভাৰত চৰকাৰৰ ডাক আৰু টেলিগ্ৰাফ বিভাগে বাল দীন ("শিশু দিৱস") উপলক্ষে প্ৰথম দিনৰ কভাৰ আৰু তিনিটা স্মৃতিচাৰণ ডাকটিকট প্ৰচলন কৰে।

তথ্যসূত্ৰ

শ্ৰেণী:দিৱসসমূহ
সতীশ চন্দ্ৰ কাকতি

সতীশ চন্দ্ৰ কাকতি এজন ভাৰতীয় সাংবাদিক, সাহিত্যিক, অসম ভিত্তিক ইংৰাজী ভাষাৰ দৈনিক কাকত দ্য আছাম ট্ৰিবিউনৰ সম্পাদক আছিল। তেখেত ১৯৫৫ চনত দ্য আছাম ট্ৰিবিউন গোটৰ দ্বাৰা আৰম্ভ কৰা স্থানীয়ভাষাৰ সাপ্তাহিক অসম বাণীৰ অন্যতম প্ৰতিষ্ঠাপক।২০০৫ চনত কনকলতা বৰুৱা আৰু মুকুন্দ কাকতি সোঁৱৰণী বঁটা লাভ কৰা কাকতিক ১৯৯১ চনত ভাৰত চৰকাৰে চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰে।

প্ৰাৰম্ভিক জীৱন

১৯১২ চনৰ অক্টোবৰ মাহত অসমৰ নলবাৰী জিলাৰ এখন সৰু গাঁও উলাবড়ীত জন্মগ্ৰহণ কৰা কাকতিয়ে তেখেতে গুৱাহাটীৰ কটন কলেজত স্নাতক ডিগ্ৰীত অধ্যয়ন কৰি থকাৰ সময়ত ভাৰতৰ স্বাধীনতা আন্দোলনৰ প্ৰতি আকৰ্ষিত হৈছিল। অসহযোগ আন্দোলনত জড়িত হোৱাৰ বাবে আৰু তেতিয়াৰ ৰাজহুৱা নিৰ্দেশনাৰ সঞ্চালক জে আৰ কানিংহামে জাৰি কৰা কানিংহাম চাৰ্কুলাৰৰ বিৰুদ্ধে আন্দোলনত অংশগ্ৰহণ কৰিছিল। এই স্বদেশী আন্দোলনত ছাত্ৰ-ছাত্ৰীৰ অংশগ্ৰহণ নিষিদ্ধ কৰা হৈছিল।

কৰ্ম জীৱন

১৯৩৬ চনত গংগাপুখুৰী হাইস্কুলৰ প্ৰতিষ্ঠাপক প্ৰধান শিক্ষক হিচাপে তেওঁৰ কৰ্মজীৱন আৰম্ভ হয় যদিও ১৯৪৮ চনত তেওঁ সহকাৰী প্ৰধান শিক্ষক হিচাপে কামৰূপ একাডেমীলৈ গুচি যায়। শৈক্ষিক দিনত তেওঁ হিন্দুস্তান ষ্টেণ্ডাৰ্ড, আনন্দবজাৰ পত্ৰিকা আৰু প্ৰেছ ট্ৰাষ্ট অৱ ইণ্ডিয়াৰ সৈতে সাংবাদিক হিচাপে জড়িত আছিল। পিছলৈ তেওঁ চৰকাৰী চাকৰিয়াল হিচাপে, সহকাৰী প্ৰচাৰ বিষয়া হিচাপে কাৰ্যনিৰ্বাহ কৰে।তাত তেওঁ ৰাধা গোবিন্দ বৰুৱাৰ সৈতে জড়িত নোহোৱালৈকে থাকে আৰু ১৯৫২ চনত তেওঁক দ্য আছাম ট্ৰিবিউনত সহকাৰী সম্পাদক হিচাপে যোগদান কৰিবলৈ আমন্ত্ৰণ জনায়। He served as a visiting faculty at the Guwahati University for some time. আৰু ভাৰতীয় সম্পাদক গিল্ডৰ উপ-সভাপতি হিচাপেও কাৰ্যনিৰ্বাহ কৰিছিল।, ‘জৱাহৰলাল নেহৰু আৰু ছোভিয়েট ৰুছিয়া’' , ‘স্মৃতি বিচিত্ৰা’, ‘হিটলাৰ মুচলিনা’, ‘ডিচকভাৰী অৱ অসম’, ‘বিদেশী গল্পৰ মৌকোঁহ’, ‘ফ্ৰম পাণ্ডৱ নগৰ টু জৱাহৰ’ আদি তেওঁৰ উল্লেখযোগ্য গ্ৰন্থ। ‘জৱাহৰলাল নেহৰু আৰু ছোভিয়েট ৰুছিয়া’ গ্ৰন্থখনৰ বাবে তেওঁ ১৯৭৬ চনত ছোভিয়েট লেণ্ড নেহৰু বঁটা লাভ কৰিছে।

মৃত্যু

২০০৬ চলৰ ২০ জুন তাৰিখে তেখেতৰ দেহাৱসান ঘটে।

তথ্য সংগ্ৰহ

শ্ৰেণী:পদ্মশ্ৰী বঁটা বিজয়ী
শ্ৰেণী:অসমৰ ব্যক্তি
শ্ৰেণী:মৃত ব্যক্তি
মাইলছ ব্ৰনছন

মাইলছ ব্ৰনছন (১৮১২-৮৩) এগৰাকী আমেৰিকান বেপ্তিষ্ট মিছনেৰী আছিল আৰু অসম, ভাৰতৰ উত্তৰপূৰ্ব আৰু বিশেষকৈ অসমীয়া ভাষাৰ বাবে তেখেতে প্ৰভুত কাম কৰি গৈছে। তেখেতৰ কাৰ্যৰ ভিতৰত তেখেতে ১৮৬৭ চনত প্ৰণীত কৰা অসমীয়া অভিধানখন মুখ্য। ১৮৩৮ চনৰ ৪ জুলাই তাৰিখে অসমৰ শদিয়ালৈ অহা ব্ৰনছনে তাৰ এবছৰ আগতেই অহা নাথান ব্ৰাউন ‌আৰু অলিভাৰ থমাছ কট্টাৰৰ প্ৰমুখ সহযোগী আছিল।

জন্ম

১৮১২ খ্ৰীষ্টাব্দত আমেৰিকা যুক্তৰাষ্ট্ৰৰ নিউয়ৰ্কত ডক্টৰ ব্ৰনছনৰ জন্ম হয়।

বংশ পৰিচয়

১৮৩৬ চনত বন্ধু জেকব থমাচ আৰু নিজ পৰিয়ালৰ সৈতে খ্ৰীষ্টান ধৰ্ম প্ৰচাৰৰ উদ্দেশ্যে অসম অভিমুখে আমেৰিকাৰ পৰা ৰাওনা হৈ ১৮৩৭ চনত অসমত ভৰি দিয়েহি। পথত ব্ৰহ্মপুত্ৰইদি উজাই আহোঁতে নাও ডুবি জেকব থমাচক হেৰুৱায়। এই অসমতে দ্বিতীয় পত্নী, ভনীয়েক ৰোড, জীয়ককে আদি কৰি কেইবাজনো আত্মীয়ক চিৰদিনৰ কাৰণে হেৰুৱায়, কিন্তু আত্মীয়ৰ বিয়োগজনিত শোক তল পেলাই আশাশুধীয়াভাৱে তেওঁৰ ধৰ্ম প্ৰচাৰ আৰু সাহিত্য ৰচনাৰ কাম কৰি যায়।

তেওঁ কিছুদিন নামচঙীয়া নগাৰ মাজত বিশেষকৈ নক্তে নগাৰ মাজত ধৰ্ম প্ৰচাৰ কৰি সুবিধা যেন নেদেখি জয়পুৰলৈ উভতি আহে ১৮৪০ চনত। জয়পুৰতো প্ৰচাৰৰ উপযুক্ত পৰিবেশ নাপাই বাৰ্কাৰ পৰিয়াল, ব্ৰাউন পৰিয়াল আৰু কাট্ৰাৰে শিৱসাগৰলৈ কেন্দ্ৰ স্থানান্তৰ কৰাত ১৮৪১ চনত ব্ৰনছনেও নগাঁৱত নতুন সত্ৰ পাতিবলৈ ভটিয়াই যায়। তাত প্ৰচাৰৰ লগে লগে ল'ৰা- ছোৱালীৰ এখন বিদ্যালয় স্থাপন কৰি শিক্ষাদানত সহায় কৰে আৰু অনাথ শিশুৰ কাৰণে এখন আশ্ৰম খোলে। ১৮৪৮ চনত স্বাস্থ্যলাভৰ কাৰণে আমেৰিকালৈ উভতি গৈ তিনিবছৰৰ মূৰত ১৮৫১ চনত পুনৰ আহি পূৰ্বৰ দৰে মিছনেৰী কৰ্তব্যত ৰত হয়হি। ১৮৬৮ চনত দ্বিতীয়বাৰ স্বাস্থ্যলাভৰ উদ্দেশ্যে আমেৰিকালৈ গৈ ১৮৭১ চনত পুনৰ ঘূৰি আহে। আমেৰিকাত প্ৰথমা পত্নীৰ মৃত্যু হয়। অসমতে দ্বিতীয়বাৰ ডেনফোৰ্থৰ বিধৱা বিয়া কৰায়; কিন্তু দুবছৰমানৰ পাছতে দ্বিতীয়া পত্নী আৰু জীয়েক মেৰীয়াৰ মৃত্যু হয়। ১৮৭৮ খ্ৰীষ্টাব্দত অকলশৰে আমেৰিকালৈ উভতি যায় আৰু ১৮৮৩ চনত কৰ্মময় জীৱনৰ অৱসান ঘটে।

অৱদান

ব্ৰনছন চাহাবে বাইবেলৰ ভালেখিনি গুটীয়া অনুবাদ, কিছুমান স্ততি অসমীয়ালৈ অনুবাদ কৰাৰ উপৰিও তেওঁৰ যুগান্তকাৰী অৱদান হ'ল ' অসমীয়া অভিধান'। এই অভিধান ১৮৬৭ চনত ছপা হৈ ওলায়। এই অভিধানত নিভাঁজ অসমীয়া শব্দবোৰেহে ঠাই পাইছে আৰু ১৪,০০০ শব্দ সংকলিত হৈছে। সংস্কৃত বা তৎসম শব্দৰ সংখ্যা কিছু কম। এই অভিধানত যি আখৰ জোঁটনি বা বানান প্ৰণালী প্ৰয়োগ কৰিছে সেইটো উচ্চাৰণ- ৰীতিৰ ফালে দৃষ্টি ৰাখি কৰা হৈছে। ব্ৰনছনৰ আভিধানেই প্ৰথম প্ৰকাশিত অভিধান আৰু ১৯০০ খ্ৰীষ্টাব্দ পৰ্যন্ত ইয়ে ভাষাৰ একমাত্ৰ পদ- প্ৰদৰ্শক আছিল। হেমচন্দ্ৰ বৰুৱাই সংস্কৃত ব্যাকৰণভিত্তিক বানান প্ৰদ্ধতি প্ৰবৰ্তন কৰাত আৰু ১৯০০ চনত 'হেমকোষ' ছপা হোৱাত ব্ৰনছনৰ অভিধান অপ্ৰচলিত হৈ পৰে। অসমৰ শিক্ষাধিকাৰ ৰবিন্সন চাহাবে বঙলা ভাষা চলোৱাৰ সপক্ষে ওকালতি কৰাত ব্ৰনছনে অকাট্য যুক্তিসহ তাৰ তীব্ৰ প্ৰতিবাদ কৰিছিল।

মৃত্যু

১৮৮৩ চনত আমেৰিকা যুক্তৰাষ্ট্ৰৰ মিচিগানত তেওঁৰ মৃত্যু হয়।

তথ্যসূত্ৰ

শ্ৰেণী:আমেৰিকান বেপ্তিষ্ট মিছনেৰী
শ্ৰেণী:মৃত ব্যক্তি

লগতে চাওক

জাদুৰাম ডেকা বৰুৱা
বেলুন ফুল

বেলুন ফুল ইংৰাজীত সাধাৰণতে হেয়াৰি বলছ্ (hairy balls), বেলুনপ্লাণ্ট (balloonplant), বেলুন কটন−বুশ্ব (balloon cotton-bush), বিছপ্‌ছ বলছ্ (bishop's balls), নেইলহেড (nailhead), বা ছোৱান প্লাণ্ট (swan plant), জনা যায়। ই হৈছে মিল্কৱিডৰ এটা প্ৰজাতি। ই দক্ষিনপূৱ আফ্ৰিকাৰ থলুৱা প্ৰজাতি যদিও বৰ্তমান পৃথিৱীৰ প্ৰায়বোৰ অঞ্চলতেই আলংকাৰিক উদ্ভিদ হিচাপে ৰোপন কৰা দেখা যায়। ইয়াৰ বেলুনৰ দৰে ফলটোৰ ভিতৰত বীজ পৰিপূৰ্ণ হৈ থাকে।

বিৱৰণ

]]ৰ পলু
Gomphocarpus physocarpus প্ৰায় ছয় ফুট পৰ্যন্ত ওখ হয়। গ্ৰীষ্মকালত ইয়াৰ ফুল ফুলে সমুদ্ৰ পৃষ্ঠৰ পৰা প্ৰায় ২৮০০ৰ পৰা ৫০০০ ফুট উচ্চতাত এই উদ্ভিদ গজে। কিছু সেমেকা অঞ্চল, বালিয়া আৰু পানী জমা নোহোৱা ৰ’দ ঘাই ঠাই এই উদ্ভিদৰ বাবে উপযুক্ত।

ফুলবোৰ বগা আৰু প্ৰায় ১ ছেমিমান হয়। ফলবোৰ সেউজ−হালধীয়া, ফোপোলা আকৃতিৰ প্ৰায় ৩ ছেমি ব্যাসাৰ্ধৰ হয়। ফলবোৰত সৰু সৰু নোম থাকে। পাতবোৰ পাতল সেউজীয়া, ৩ৰ পৰা ৪ ছেমি দীঘল আৰু ১.২ ছেমি বহল। ফলৰ ভিতৰত বীজ থাকে।

এই উদ্ভিদক Gomphocarpus fruticosusৰ সৈতে বৰ্ণসংকৰ কৰা হৈছে।

পখিলা

Gomphocarpus physocarpus হৈছে monarch butterflyকে ধৰি Danaus গণৰ অন্তৰ্গত পখিলাৰ পলুৰ খাদ্যৰ উৎস।

তথ্য সংগ্ৰহ

বাহ্যিক সংযোগ

Asclepias physocarpa photos
USDA Plants Profile

শ্ৰেণী:উদ্ভিদজগত
কেঁচুখাটী

কেঁচুখাটী(, বৈজ্ঞানিক নাম-Anthus hodgsoni) Anthus গোত্ৰৰ অন্তৰ্ভুক্ত এটা মজলীয়া আকাৰৰ চৰাইৰ প্ৰজাতি। ই দক্ষিণ এছিয়া, ইউৰোপ তথা ৰাছিয়াত বহুলভাৱে বিস্তৃত। ই শীতকালত দীঘলীয়া প্ৰব্ৰজন কৰে বুলি জান যায়।

বিৱৰণ

আকাৰ- ঘৰচিৰিকাৰ সমান প্ৰায় ১৫ ছে:মি দৈৰ্ঘ্যৰ
বাহ্যিক গঠন- দেহৰ উপৰিভাগত ডাঠ-মটীয়া আৰু সেউজীয়া আঁচেৰে পূৰ্ণ। ইয়াৰ চকুত স্পষ্ট চেলাউৰি ( Supercilium) আছে। ডেউকাৰ দুডলীয়া আঁচ (double wingbar) বগা বৰণৰ। পেটৰ অংশ বগা বা ধোঁৱা বৰণীয়া হয়। মতা আৰু মাইকী দুয়ো দেখাত একেধৰণৰ।

বিতৰণ

গ্ৰীষ্মকাল: পাকিস্তান, ভাৰত, নেপাল, চীনৰ পৰা পূবে কোৰিয়া, জাপানলৈকে ই বিস্তৃত। তদুপৰি ইউৰোপৰ কোনো কোনো অংশতো ইয়াক দেখিবলৈ পোৱা যায়।

শীতকাল: ইয়াক এছিয়াৰ ভাৰত, দক্ষিণ-পূব এছিয়া তথা ফিলিপাইনছলৈ দেখিবলৈ পোৱা যায়।

বাসস্থান

কেঁচুখাটীয়ে প্ৰধানকৈ মুকলি অঞ্চলত চৰি ভাল পায়। শীতকালত ইয়াক চিৰসেউজীয়া কাঠনি (evergreen woodland)ত আৰু গ্ৰীষ্মকালত বনাঞ্চলত থকা দেখা পোৱা যায়।

আচৰণ

এই চৰাইবিধক খুউব কমেইহেযোৰ পাতি থকা দেখা যায়। সাধৰণতে মাটিতে ইহঁতে খাদ্যৰ সন্ধান কৰে, কেৱল বিপদৰ আশংকা হ'লেহে ওপৰৰ গছলৈ উৰি যায়।

ইয়াৰ মাতটো 'চ্চীইইপ' বা স্পেইইক ধৰণৰ যেন শুনিবলৈ পোৱা যায়।

খাদ্য

কেচুঁখাটীয়ে সাধাৰণতে পোক-পতংগ, ঘাঁহ বা গছৰ গুটি আদি খায়।

প্ৰজনন

ই সাধাৰণতে মে' ৰ পৰা জুলাই মাহৰ ভিতৰত প্ৰজনন কৰে। ইহঁতে শেলুৱৈ আৰু ঘাঁহেৰে মাটিত বাহ সাজে। এবাৰত ৩-৫ টাকৈ ফুটুকীয়া মটীয়া কণী পাৰে।

আলোকচিত্ৰৰ ভঁৰাল

তথ্যসূত্ৰ

শ্ৰেণী:শালিকা
শ্ৰেণী:জীৱবিজ্ঞান
শ্ৰেণী:অসমৰ চৰাই
প্ৰতিদেহ

]]ৰ সৈতে বান্ধি ৰাখে; তলা আৰু চাবিৰ দৰে এক আন্তঃক্ৰিয়া।
প্ৰতিদেহ, প্ৰতিৰক্ষী বা এণ্টিবডি হ'ল দেহে বহিৰাগত পদাৰ্থৰ বা প্ৰতিৰক্ষা-উদ্দীপকৰ (প্ৰতিজন) উপস্থিতিৰ প্ৰত্যুত্তৰ হিচাপে দেহৰ প্ৰতিৰক্ষা তন্ত্ৰৰ দ্বাৰা উৎপন্ন এক প্ৰকাৰৰৰ প্ৰতিৰক্ষামূলক প্ৰ'টিন জাতীয় পদাৰ্থ। প্ৰতিৰক্ষিকাবোৰ প্ৰতিৰক্ষা-উদ্দীপকবোৰক নিষ্ক্ৰিয় কৰে আৰু সিহঁতৰ ৱাই-আকৃতিৰ বাহুদ্বয়ৰ অগ্ৰপ্ৰান্তবোৰৰ মাধ্যমেদি আবদ্ধ কৰি সিহঁতক দেহ পৰা বিতাড়ন কৰাৰ চেষ্টা কৰে। দেহ বহু ধৰণৰ পদাৰ্থক প্ৰতিৰক্ষা-উদ্দীপক হিচাপে গণ্য কৰিব পাৰে, যেনে ৰোগ সংক্ৰামণকাৰী বীজাণু (ভাইৰাছ আৰু বেক্টেৰিয়া), বিষাক্ত পদাৰ্থ যেনে কীটপতঙ্গৰ বিষ, বহিৰাগত প্ৰ'টিন, ইত্যাদি। লক্ষ লক্ষ প্ৰকাৰৰ প্ৰতিৰক্ষী আছে। ইহঁত দেহৰ লসিকা কোষ নামৰ এক ধৰণৰ কোষত স্বাভাবিকভাবে উৎপন্ন হয়। প্ৰতিৰক্ষীবোৰ দেহৰ প্ৰতিৰক্ষাতন্ত্ৰৰ এক গুৰুত্বপূৰ্ণ অংশ। সকলো মেৰুদণ্ডী প্ৰাণীৰ তেজৰ গামা গ্লোবিউলিন (গামা গুটিকা) অংশত প্ৰতিৰক্ষীবোৰ পোৱা যায়।

উৎপাদন

যেতিয়া দেহত কোনো বহিৰাগত পদাৰ্থ বা প্ৰতিৰক্ষা-উদ্দীপক বা প্ৰতিজন প্ৰবেশ কৰে, দেহৰ প্ৰতিৰক্ষাতন্ত্ৰই পদাৰ্থটোক বহিৰাগত হিচাপে চিনাক্ত কৰে। ইয়াৰ কাৰণ হৈছে প্ৰতিজনৰ পৃষ্ঠতলীয় অণুবোৰ দেহৰ অণুতকৈ ভিন্ন হয়। সাধাৰণতে বেক্টেৰিয়া আৰু ভাইৰাছৰ প্ৰটিন উপাদানবোৰে প্ৰতিজনৰ ভূমিকা পালন কৰে। এই প্ৰতিজনবোৰ দেহত ৰোগ সংক্ৰমণৰ সময়ত প্ৰৱেশ কৰে নাইবা ছিটা প্ৰদানৰ সময়ত উদ্দেশ্যমূলকভাবে দেহত প্ৰবেশ কৰোৱা হয়, যাতে প্ৰতিদেহ উৎপাদন প্ৰক্ৰিয়াটো উদ্দীপ্ত হয়।

দেহৰ এই অবৈধ অনুপ্ৰবেশকাৰীবোৰক ধ্বংস কৰাৰ বাবে দেহৰ প্ৰতিৰক্ষাতন্ত্ৰই কিছুমান পদ্ধতিৰ সহায়তা গ্ৰহণ কৰে। ইয়াৰ ভিতৰত সকলোতকৈ গুৰুত্বপূৰ্ণ এটা প্ৰক্ৰিয়া হল প্ৰতিদেহ বা প্ৰতিৰক্ষী সংশ্লেষণ বা উৎপাদন। তেজৰ “বি” লসিকাকোষ (বি লিম্ফোছাইট) নামৰ এক বিশেষ ধৰণৰ শ্বেত ৰক্তকণিকাই এই প্ৰতিদেহবোৰ উৎপাদন কৰে। এইবোৰক বি-কোষ বুলিও কোৱা হয়। যেতিয়া কোনো প্ৰতিজন বি-কোষৰ পৃষ্ঠৰ সৈতে আবদ্ধ হয়, তেতিয়া বি-কোষ উদ্দীপ্ত হৈ পৰিপক্বতা লাভ কৰে আৰু কিছুমান অভিন্নৰূপী কোষলৈ বিভক্ত হয়, এইবোৰক "ক্লন" বোলা হয়। এই পৰিপক্ব বি-কোষবোৰৰ পৰা তেজ আৰু লসিকাতন্ত্ৰত লাখ লাখ প্ৰতিদেহ ক্ষৰিত হয়।

প্ৰতিদেহ উৎপাদন প্ৰক্ৰিয়া এবাৰ আৰম্ভ হলে সকলো প্ৰতিজন অণু দেহৰ পৰা বিতাড়িত নোহোৱালৈকে অব্যাহত থাকে। ইয়াৰ পিছতো কেইবা মাহলৈকে ৰক্ত প্ৰৱাহত প্ৰতিদেহ বিদ্যমান থাকে আৰু সেই নিৰ্দিষ্ট প্ৰতিজনৰ বিৰুদ্ধে দেহক দীৰ্ঘস্থায়ী অসংক্ৰাম্যতা প্ৰদান কৰে।

তথ্য সংগ্ৰহ

শ্ৰেণী:জীৱবিজ্ঞান
মোৰ জীৱনত ঈশ্বৰ

মোৰ জীৱনত ঈশ্বৰ হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ২৪ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০১৮ চনত প্ৰকাশ কৰা এই সংকলনটি লেখক হোমেন বৰগোহাঞিয়ে নন্দন প্ৰতিম শৰ্মা বৰদলৈলৈ আগবঢ়াই এনেদৰে লিখিছে,"নন্দন, তুমি মোক উপহাৰ হিচাপে দিয়া এডাল অমূল্য ফাউণ্টেইন কলমৰ স্মৃতিত কৃতজ্ঞতাৰ চিন স্বৰূপে মোৰ এই কিতাপখন তোমাৰ নামত উছৰ্গা কৰিলোঁ"।

বিৱৰণ

লেখক বৰগোহাঞিয়ে মোৰ জীৱনৰ ঈশ্বৰ নামৰ কিতাপখনত সূচীপত্ৰৰ আগতেই সংযোগ কৰিছে 'মোৰ জীৱনৰ ঈশ্বৰ' আৰু 'বেটুপাতৰ ছবি আৰু চিত্ৰকৰৰ পৰিচয়' শীৰ্ষক দুটি প্ৰবন্ধ।ইয়াৰে প্ৰথমটোত কিতাপখন ৰচনাৰ উদ্দেশ্যৰ অন্তৰালত থকা কিছু উত্তৰবিহীন প্ৰশ্নৰ অৱতাৰণা কৰিছে। কিতাপখনত ১৭ টা প্ৰবন্ধৰ লগতে ৭ টা বাছকবনিয়া অধ্যায় অতিৰিক্ত হিচাপে সংযোগ কৰিছে। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

তথ্যৰ উৎস

লগতে চাওক

আত্ম দীপো ভৱ
প্ৰজ্ঞাৰ সাধনা
উচ্চাকাংক্ষা
মোৰ প্ৰিয় মানুহ ছক্ৰেটিছ
অন্তহীন প্ৰেৰণাৰ উৎস লুই পেষ্টিঅ’ৰ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
পুৰণি পুথি সংগ্ৰহ আৰু বিতৰণ

সাধাৰণতে পাঠ্যপুথিবোৰ এজন ছাত্ৰৰ শিক্ষাবৰ্ষ শেষ হোৱাৰ লগে লগে পুৰণি বুলি ভবা হয় আৰু তেনে কিতাপ বহুতেই হয় পেলাই দিয়ে বা পুৰণা কাগজ-পত্ৰ কিনা মানুহৰ ওচৰত বিক্ৰী কৰি দিয়ে৷ কিতাপৰ কাগজ পুৰণা হ’লেও তাৰ বিষয়বস্তু পুৰণা নহয়৷ এনে কিতাপ কেতিয়াবা আৰ্থিকভাৱে দুৰ্বল লোকৰ বাবে বা ছাত্ৰছাত্ৰীৰ বাবে সহায়ক হয়৷ তেনে অৰ্থতেই সময়ে সময়ে পুৰণা কিতাপৰ সংগ্ৰহ আৰু বিতৰণ কেন্দ্ৰ কিছুমান গঢ়ি উঠে৷ পৃথিৱীৰ বিভিন্ন ঠাইত এনে কেন্দ্ৰ আছে৷

ভাৰতত পুৰণা কিতাপৰ কেইবাখনো ডাঙৰ ডাঙৰ বজাৰ আছে৷ এই বজাৰবোৰত দেশ-বিদেশৰ বহু পুৰণা গ্ৰন্থ যথেষ্ট কম মূল্যত পোৱা যায়৷ পুৰণা আলোচনী, জীৱনী, উপন্যাস আদি সকলো প্ৰকাৰৰ কিতাপ এই বজাৰবোৰত পোৱা যায়৷ তেনে কেইখনমান বজাৰ হ’ল, দিল্লীৰ নাই চড়ক, বেড় চৰাই আৰু দৰিয়াগঞ্জ; বাংগালুৰুত এভেনো ৰোড; কলকাতাত কলেজ ষ্ট্ৰীট; মুম্বাইত ফৰ্ট; চণ্ডীগড়ত চেক্টৰ ১৫; হায়দৰাবাদত আবিদাচ দেওবৰীয়া কিতাপৰ বজাৰ আদি৷
অসমতো বিভিন্ন গোট বা একক প্ৰচেষ্টাত সময়ে সময়ে এনে উদ্যোগ লৈ থকাৰ কথা জনা যায়৷ সাহিত্যিক হোমেন বৰগোহাঞিয়ে সাপ্তাহিক নীলাচলৰ সম্পাদকৰ পদ এৰি এজন বন্ধুৰ সহযোগত গুৱাহাটীৰ পাণবজাৰত এখন ’ছেকেণ্ড হেণ্ড’ কিতাপৰ দোকান দিছিল৷ সম্ভৱতঃ সেইখনেই অসমৰ প্ৰথম পুৰণি কিতাপৰ দোকান৷ ২০১১ এঘাৰ চনৰ পৰা গুৱাহাটীত ব্যক্তিগত উদ্যোগত “পবিন্দ্ৰ নাথ বৰ্মন সোঁৱৰণী পুৰণি পাঠ্যপুথিৰ বিনামূলীয়া বিতৰণ আৰু সংগ্ৰহ কেন্দ্ৰ’’ এটাই অস্থায়ীভাৱে কাম কৰি থকাৰ পিছত বৰ্তমান গুৱাহাটীৰ মাধৱদেৱ পথ(VIP Road)ত শ্ৰীমন্ত শংকৰ নগৰৰ হাউচ নং ৫৭ত মেগজিন নামে স্থায়ী কেন্দ্ৰ স্থাপন কৰা হয়৷ এই কেন্দ্ৰত প্ৰতি দেওবাৰে পুৱা আঠ বজাৰ পৰা বাৰ বজালৈ কিতাপৰ সংগ্ৰহ আৰু বিতৰণ কৰা হয়৷ এনেধৰণে কিতাপ সংগ্ৰহ আৰু বিতৰণৰ কাম বহু দিনৰ পৰা আন অসমৰ এটা স্বেচ্ছাসেৱী সংগঠন “বটবৃক্ষ’’ই পুথি সংগ্ৰহ আৰু বিতৰণৰ কাম কৰি আহিছে৷ এই সংগঠনে বহু পিছপৰা ঠাইত পুথিভঁৰাল স্থাপন কৰিছে৷ ২০১৪ চনৰ পৰা গোলাঘাটৰ কাকডোঙা গাঁৱৰ অৰিন্দম গগৈ নামৰ এজন ব্যক্তিয়ে একক প্ৰচেষ্টাত “গ্ৰন্থযাত্ৰা’’ নামেৰে এই কাম কৰি আহিছে৷ স্থায়ী বজাৰ গঢ়ি উঠা নাই যদিও অসমত আৰু অনেকে কিতাপ সংগ্ৰহ আৰু বিতৰণৰ কাম কৰি থকা বুলি বিভিন্ন উৎসৰ পৰা জনা যায়৷

তথ্য সূত্ৰ

শ্ৰেণী:গ্ৰন্থ
যোগীলাও

]]

যোগীলাও, (বৈজ্ঞানিক নাম: Crescentia cujete) হৈছে আমেৰিকাৰ গ্ৰীষ্মমণ্ডলীয় অঞ্চলৰ সৰু জোপোহা গছ আৰু তাৰ ফল। ই ছেণ্ট লুছিয়াৰ জাতীয় গছ। ভাৰতত ইয়াৰ প্ৰসাৰ প্ৰকৃতিগতভাবে বৃদ্ধি হোৱা দেখা গৈছে।

গছজোপা মধ্যমীয়া আকাৰৰ চিৰসেউজীয়া, ফল দেখিবলৈ একবাৰে বেলৰ দৰে, কিন্তু আকাৰত ডাঙৰ। ইয়াৰ পাত পাতল সেউজীয়া উপবৃত্তাকাৰ, পাতবোৰ কাণ্ডত প্ৰায় লাগি থাকে, একে লগে পাঁচ-ছটা পাত যুক্ত হৈ থাকে। ফুল কাণ্ডৰ পৰা ওলাই আৰু ফুলৰ পৰা ফল হয়। ফল পকিবলৈ প্ৰায় সাত মাহ সময় লাগে। গ্ৰীষ্মৰ শেষ বা জেঠ মাহত এই গছত ফুল ফুলে, জানুৱাৰী − ছেপ্টেম্বৰ মাহ পৰ্যন্ত গছত ফুল আৰু ফল দেখা পোৱা যায়।

তথ্য সংগ্ৰহ

বাহ্যিক সংযোগ

Plant of the Week 31 January 2005: Calabash Tree (Crescentia cujete)
Philippine Medicinal Plant

শ্ৰেণী:উদ্ভিদজগত
মৃণাল কলিতা

ড° মৃণাল চন্দ্ৰ কলিতা অসমৰ এগৰাকী শিশু-সাহিত্যিক, গল্পকাৰ, ঔপন্যাসিক আৰু নিৱন্ধকাৰ। তেওঁ গুৱাহাটীৰ পাণ্ডু মহাবিদ্যালয়ৰ গণিত বিভাগৰ সহযোগী অধ্যাপক। তেওঁৰ তিনিখন গল্প সংকলন, দুখন উপন্যাস, গণিত বিষয়ক ৰচনা পুথি আৰু এখন ভিন্নধৰ্মী ৰচনাৰ পুথিৰ উপৰিও এখন প্ৰবন্ধ সংকলন প্ৰকাশ পাইছে। কলিতাৰ গল্প প্ৰকাশ, গৰীয়সী আদি আলোচনীত প্ৰকাশ হৈছে। তাৰোপৰি তেখেত আমাৰ অসম, নিয়মীয়া বাৰ্তা, দৈনিক জনমভূমি আদি দৈনিক বাতৰিকাকতৰো স্তম্ভ-লেখক। কাকতত ধাৰাবাহিক ৰূপে প্ৰকাশ হোৱা কলিতাৰ 'অকপটে' আৰু 'মোৰ আৰু পৃথিৱীৰ' দুটি জনপ্ৰিয় শিতান।

জন্ম আৰু শিক্ষা

অসমৰ কামৰূপ(গ্ৰাম্য) জিলাৰ বামুন্দিত মৃণাল কলিতাৰ জন্ম হৈছিল। পিতৃ ধীৰেন্দ্ৰ চন্দ্ৰ কলিতা আৰু মাতৃ কুসুম কলিতা।
মৃণাল কলিতা এজন কৃতী ছাত্ৰ আছিল। তেওঁ হাইস্কুল শিক্ষান্ত পৰীক্ষাত অসমৰ ভিতৰত প্ৰথম আৰু উচ্চতৰ মাধ্যমিক বিজ্ঞান শাখাত পঞ্চম স্থান লাভ কৰি উৰ্ত্তীণ হৈছিল। স্নাতক পৰীক্ষাত, গণিত বিষয়ত কটন কলেজৰপৰা তেওঁ প্ৰথম স্থান লাভ কৰি বছৰটোৰ শ্ৰেষ্ঠ স্নাতকৰ সম্মান লাভ কৰিছিল। সমান্তৰালভাৱে কটন মহাবিদ্যালয় সপ্তাহ আৰু গুৱাহাটী বিশ্ববিদ্যালয় সপ্তাহত তেওঁ শ্ৰেষ্ঠ সাহিত্যিকৰ সম্মানো লাভ কৰিছিল।

কৰ্মজীৱন

মৃণাল কলিতা পেছাত এগৰাকী অধ্যাপক। তেওঁ গুৱাহাটীৰ পাণ্ডু মহাবিদ্যালয়ৰ গণিত বিভাগৰ সহযোগী অধ্যাপক ৰূপে কৰ্মৰত।
ছাত্ৰাৱস্থাৰেপৰা সাহিত্য চৰ্চা কৰি অহা কলিতা মূলতঃ গল্পকাৰ ৰূপে পৰিচিত। সৰল ভাষা আৰু বিষয়-বস্তুৰ বৈচিত্ৰ্য কলিতাৰ গল্পৰ বৈশিষ্ট্য। অনুশীলন, অযান্ত্ৰিক অনুশীলন, মৃত্যুৰ সিপাৰে কলিতাৰ গল্প-সংকলন। কলিতাৰ গল্প বঙালী, উড়িয়া আৰু ইংৰাজী ভাষালৈ অনূদিত হৈছে। তেখেতৰ 'বকুল ফুলৰ দৰে' বহুপঠিত উপন্যাসখনৰ বৰ্তমানলৈকে পঞ্চাছ তাতকৈও অধিক সংস্কৰণ প্ৰকাশ পাইছে। গ্ৰন্থ আকাৰে প্ৰকাশৰ আগেয়ে উপন্যাসখন বাৰ ওঠৰ নামৰ কিশোৰ-কিশোৰীৰ বাবে প্ৰকাশিত আলোচনীখন ধাৰাবাহিক ৰূপে প্ৰকাশ হৈ আছিল। অসমৰ বিভিন্ন কাকত-আলোচনীৰ স্তম্ভ-লেখক ৰূপে কলিতাৰ যথেষ্ট সংখ্যক নিৱন্ধ আৰু আত্ম-জীৱনীমূলক ৰচনা প্ৰকাশ পাইছে। এই ৰচনা আৰু নিৱন্ধসমূহৰ একত্ৰিত সংকলন 'গডফাদাৰৰ হাত আৰু চয়তানৰ মগজু' আৰু 'অকপটে'। জীয়ৰী ৰিবৰিবক লৈ কলিতাই 'ৰিবৰিব মুনমীহঁতৰ শেষ নোহোৱা কাহিনী' নাম দি এটি কাহিনী সংকলন শিশুসকলৰ বাবে লিখি উলিয়াইছে ।

সাহিত্যৰাজি

অনুশীলন (গল্প সংকলন)
অযান্ত্ৰিক অনুশীলন (গল্প সংকলন)
মৃত্যুৰ সিপাৰে (গল্প সংকলন)
বকুল ফুলৰ দৰে (উপন্যাস)
অভিমন্যু (উপন্যাস)
ৰিবৰিব মুনমীহঁতৰ শেষ নোহোৱা কাহিনী (শিশুৰ বাবে কাহিনীৰ সংকলন)
গণিতৰ বৰ্ণিল জগত ( গণিত বিষয়ক পুথি) (ড° জোনালী চৌধুৰীৰ সৈতে একেলগে)
গডফাদাৰৰ হাত আৰু চয়তানৰ মগজু (ভিন্নধৰ্মী ৰচনা সংকলন)
অকপটে (প্ৰৱন্ধ সংকলন)
কাঠ হোৱা চকুলোৰ গান (উপন্যাস)

স্বীকৃতি

২০১১ চনত, কলিতাই সাহিত্য অকাডেমি ৰ আমন্ত্ৰণ ক্ৰমে কেৰালা সাহিত্য অকাডেমিৰ প্ৰেক্ষাগৃহত 'মাই ৱৰ্ল্ড মাই ৰাইটিং' শীৰ্ষক বক্তৃতা প্ৰদান কৰিছিল। ২০২১ চনত জুলাইত কমনৱেল্থ ফাউেণ্ডশ্যনৰ কমনৱেল্থ ৰাইটাৰচ্ নামৰ অনুষ্ঠানটোৰ আলোচনী ‘Adda’ত তেখেতৰ ‘অযান্ত্ৰিক’ নামৰ গল্পটোৰ পল্লৱী কোঁৱৰে কৰা অনুবাদ ‘Not a Machine’ প্ৰকাশ হৈছে। কলিতাৰ গল্প অসম ৰাজ্যিক শিক্ষা পৰিষদৰ পাঠ্যক্ৰমত অন্তৰ্ভুক্ত হৈছে আৰু তেওঁৰ গণিত বিষয়ক গৱেষণা পত্ৰ ভাৰত, আমেৰিকা, নেদাৰলেণ্ড আৰু বুলগেৰিয়াৰ ৰিচাৰ্ছ জাৰ্ণালত প্ৰকাশ পাইছে। কলিতাই ২০২১ চনৰ ডিচেম্বৰ মাহৰ ৩০ তাৰিখে ‘বকুল ফুলৰ দৰে’ গ্ৰন্থৰ বাবে সাহিত্য অকাডেমিৰ ‘শিশু সাহিত্য বঁটা’ লাভ কৰে।

তথ্যসূত্ৰ

বাহ্যিক সংযোগ

ইউটিউবত আকাশবাণী গুৱাহাটী কেন্দ্ৰৰ সম্প্ৰচাৰ

শ্ৰেণী:অসমীয়া কবি
শ্ৰেণী:জীৱিত ব্যক্তি
শ্ৰেণী:অসমীয়া গল্পকাৰ
শ্ৰেণী:অসমীয়া ঔপন্যাসিক
শ্ৰেণী:অসমীয়া শিশু সাহিত্যিক
শ্ৰেণী:সাহিত্য অকাডেমি শিশু সাহিত্য বঁটা বিজয়ী
ক্ৰীড়া

শৈশৱত ক্ৰীড়া৷ এছ'চিয়েচন ফুটবল, ওপৰত দেখুওৱা হৈছে, এটা দলীয় খেল যিয়ে শাৰীৰিক ফিটনেছ আৰু সামাজিক যোগাযোগৰ দক্ষতাকো লালন-পালন কৰাৰ সুযোগ প্ৰদান কৰে।

ক্ৰীড়া হৈছে শাৰীৰিক কাৰ্য্যকলাপ বা খেলৰ এক প্ৰকাৰ। প্ৰায়ে প্ৰতিযোগিতামূলক আৰু সংগঠিত খেলৰ উদ্দেশ্য হ'ল শাৰীৰিক ক্ষমতা আৰু দক্ষতা ব্যৱহাৰ বজাই ৰখা বা উন্নত কৰা। ইয়াৰ উপৰিও অংশগ্ৰহণকাৰীসকলক আনন্দৰ সুবিধা প্ৰদান কৰে আৰু কিছুমান ক্ষেত্ৰত দৰ্শকক মনোৰঞ্জন প্ৰদান কৰে। বহুতো খেলৰ অস্তিত্ব আছে, অংশগ্ৰহণকাৰীৰ সংখ্যা বেলেগ বেলেগ, কিছুমান এজন ব্যক্তিয়ে কৰে আৰু আন কিছুমান শ শ লোকে কৰে। বেছিভাগ খেলেই হয় দলত বা ব্যক্তিগতভাৱে প্ৰতিযোগিতাত অনুষ্ঠিত হয়। কিছুমান খেলত "টাই" বা "ড্ৰ'"ৰ অনুমতি দিয়া হয়, য'ত কোনো এজন বিজয়ী নাথাকে; আন কিছুমানে এজন বিজয়ী নিশ্চিত কৰিবলৈ টাই-ব্ৰেকিং পদ্ধতি প্ৰদান কৰে। টুৰ্ণামেণ্টৰ আৰ্হিত কেইবাটাও প্ৰতিযোগিতাৰ ব্যৱস্থা কৰিব পাৰি, যাৰ ফলত এজন চেম্পিয়ন হয়। বহুতো ক্ৰীড়া লীগে নিয়মীয়া ক্ৰীড়া ছিজনত খেলৰ ব্যৱস্থা কৰি বাৰ্ষিক চেম্পিয়ন নিৰ্বাচন কৰে।

ক্ৰীড়াক সাধাৰণতে শাৰীৰিক এথলেটিকছ বা শাৰীৰিক নিপুণতাৰ ওপৰত ভিত্তি কৰি কাৰ্য্যকলাপৰ ব্যৱস্থা হিচাপে স্বীকৃতি দিয়া হয়, প্ৰধান প্ৰতিযোগিতাসমূহে এই সংজ্ঞা পূৰণ কৰা খেলসমূহহে স্বীকাৰ কৰে। কিছুমান সংস্থা যেনে ইউৰোপ পৰিষদে কোনো শাৰীৰিক উপাদান নথকা কাৰ্য্যকলাপক ক্ৰীড়া হিচাপে শ্ৰেণীভুক্ত কৰাত বাধা দিয়ে। কিন্তু তেওঁলোকে খেল হিচাপে স্বীকৃতি দিব পৰা মন খেলৰ সংখ্যা সীমিত কৰে।

তথ্যসূত্ৰ

শ্ৰেণী:খেল
শ্ৰেণী:বিনোদন